# Tomás Motos

Tomás Motos Teruel, és un pedagog especialitzat en creativitat, teatre i expressió corporal, que ha estat professor titular a la Universitat de València de Didàctica i Organització Escolar. És doctor en Filosofia i Ciències de l'educació, premi Extraordinari, llicenciat en Psicologia i en Pedagogia, i mestre. L'any 1985 va rebre un accèssit al Premi Nacional d'Investigació educativa. Ha publicat diverses obres de teatre i és membre de la Academia de las Artes Escénicas de España. El seu camp d'investigació per excel·lència ha estat el teatre en l'educació i el 2020 va publicar l'assaig Teatro en la educación (España, 1970-2018).

## Trajectòria professional

Ha exercit com a docent a tots els nivells educatius: mestre, professor de llengua i literatura a secundària i formació professional, professor de l'Escola de Magisteri (Centre d'Ensenyaments Integrats de Xest) i professor titular de la Universitat de València. Ha estat professor de diversos cursos, màsters i postgraus de creativitat, teatre, gestió cultural, expressió corporal, teatre en l'educació, educació artística i formació de directius. Actualment és codirector del Màster en Teatre Aplicat i del Postgrau Teatre en l'Educació: Pedagogia Teatral de la Universitat de València. Ha elaborat materials curriculars de llengua i literatura i de teatre en l'educació tant per a educació primària, secundària com per a ensenyament superior. De la mateixa manera, ha investigat sobre glottodrama tot publicant articles de didàctica per a l'ensenyament-aprenentatge de segones llengües o L2 amb tècniques dramàtiques. Ha confeccionat un pla d'intervenció en educació emocional, dins de la formació del professorat, centrat en l'escolta activa, l'assertivitat i l'autoestima, utilitzant estratègies didàctiques com els procediments expressius, concretament les tècniques dramàtiques, abordant l'educació emocional com la intersecció de l'educació, l'art i la psicoteràpia, proposant l'expressió total.

## Obra

És autor de diverses obres de teatre, manuals d'arts escèniques i dansa, articles i llibres sobre tècniques dramàtiques, creativitat i teatre aplicat.

### Expressió corporal

* Iniciación a la Expresión Corporal (1983)
* Juegos y experiencias de Expresión Corporal (1985)
* Práctica de la Expresión Corporal (2001)

### Dramatització i teatre en l'educació

* Prácticas de dramatización (amb Francisco Tejedo) (1987 i 1999)
* Dramatización y técnicas dramáticas en la enseñanza y el aprendizaje (1996)
* Creatividad Dramática (1999)
* Taller de teatro (2001)
* Palabras para la acción (amb Georges Laferriére) (2003)

### Didàctica de la llengua i la literatura

* Expresión escrita (1987)
* Dinamizar textos (1987)
* Juegos creativos de lenguaje (1999)

### Direcció i gestió

* Las relaciones personales en los centros educativos, en AA.VV.
* Funció directiva: Recursos per a la gestió de centres educatius (2000)

### Obres teatrals

* El más (des)corazonado de los hombres (2011)
* Sylvia, leona de Dios (2013)

### Teatre Aplicat

* Otros escenarios para el teatro (amb la col·laboració d'Antoni Navarro Amorós, Domingo Ferrandis i Dianne Stronks). (2013)
* Teatro Aplicado (2015)

## Referències

* ↑ «Otros escenarios para el teatro: el teatro aplicado» (en castellà). Academia.edu. [Consulta: gener 2016].
* 1 2 3 «Tomás Motos». Teatredecaixo.wix.com. [Consulta: gener 2016].
* 1 2 «II Fòrum d'Arts Escèniques Aplicades: Comunitat i Salut». Institutdelteatre.cat, 20-11-2015. Arxivat de l'original el 30 de gener 2016. [Consulta: gener 2016].
* ↑ «La Mancomunitat trata la comunicación no verbal en una entrevista laboral» (en castellà). Laopiniondetorrent.es, 05-03-2015. Arxivat de l'original el 2016-01-31. [Consulta: gener 2016].
* ↑ «Tomás Motos Teruel». [Consulta: 19 novembre 2019].
* ↑ Motos, Tomás. Teatro en la educación (España, 1970-2018) (en castellà). Primera. Barcelona: Octaedro, Marzo, 2020, p. 280. ISBN 978-84-18083-01-3. Arxivat 2020-03-24 a Wayback Machine.
* ↑ «Tomás Motos Teruel». Dialnet. [Consulta: gener 2016].
* ↑ Estruch Ribera, Susana Tesi doctoral. La creativitat: bases teòriques i proposta d'un programa d'intervenció pedagògic a través de l'art en primària, 2005.
* ↑ «Tomás Motos Teruel» (en castellà). Dialnet.unirioja.es. [Consulta: gener 2016].
* ↑ «Otros escenarios para el teatro». Casadellibro.com. [Consulta: gener 2016].
* ↑ «Teatro aplicado. Teatro del oprimido, teatro playback, dramaterapia» (en castellà). Octaedro.com. Arxivat de l'original el 2016-01-30. [Consulta: gener 2016].